ระเบียบกระทรวงการคลังระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาล(ฉบับที่ ๒) พ.ศ. ๒๕๕๓ โดยที่เป็นการสมควรปรับปรุงแก้ไขเพิ่มเติมระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ เพื่อให้สอดคล้องกับการปรับปรุงกำหนดตำแหน่งของข้าราชการพลเรือนสามัญตามพระราชบัญญัติระเบียบข้าราชการพลเรือนพ.ศ. ๒๕๕๑อาศัยอำนาจตามความในมาตรา๕ แห่งพระราชกฤษฎีกาเงินสวัสดิการเกี่ยวกับการรักษาพยาบาล พ.ศ. ๒๕๒๓และที่แก้ไขเพิ่มเติม กระทรวงการคลังจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาล(ฉบับที่ ๒) พ.ศ. ๒๕๕๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๗ (๓) และ (๕)แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๗ การขอรับเงินสวัสดิการเกี่ยวกับการรักษาพยาบาลกรณีเข้ารับการรักษาพยาบาลในสถานพยาบาลของทางราชการประเภทผู้ป่วยภายใน นอกจากที่กำหนดในข้อ ๘ ให้ปฏิบัติ ดังนี้(๓)ให้ผู้มีอำนาจอนุมัติการเบิกจ่ายเงินสวัสดิการเกี่ยวกับการรักษาพยาบาลตามข้อ ๑๒ เป็นผู้มีอำนาจออกหนังสือรับรองการมีสิทธิรับเงินค่ารักษาพยาบาลเว้นแต่ ข้าราชการหรือลูกจ้างประจำในส่วนราชการที่ตั้งอยู่ในอำเภอหรือกิ่งอำเภอจะให้นายอำเภอหรือปลัดอำเภอ ผู้เป็นหัวหน้ากิ่งอำเภอที่สังกัดนั้นหรือหัวหน้าหน่วยงานซึ่งดำรงตำแหน่งไม่ต่ำกว่าตำแหน่งประเภททั่วไป ระดับชำนาญงานประเภทวิชาการ ระดับชำนาญการ หรือตำแหน่งไม่ต่ำกว่าระดับ ๖หรือเทียบเท่าเป็นผู้ออกหนังสือรับรองให้ก็ได้(๕)เมื่อสถานพยาบาลได้รับหนังสือรับรองแล้วให้ตรวจสอบบัตรประจำตัวผู้เข้ารับการรักษาพยาบาลให้ถูกต้องตรงกับหนังสือรับรองโดยเคร่งครัดเว้นแต่ผู้ที่กฎหมายกำหนดไว้ว่าไม่ต้องมีบัตรประจำตัวมิต้องตรวจสอบและให้เจ้าหน้าที่การเงินของสถานพยาบาลรวบรวมหลักฐานเกี่ยวกับค่าใช้จ่ายในการรักษาพยาบาลของผู้รับการรักษาพยาบาลนั้นและจัดทำใบแสดงรายการค่ารักษาพยาบาลตามแบบที่กรมบัญชีกลางกำหนด(กรณีสถานพยาบาลเป็นผู้เบิก)เสนอให้หัวหน้าสถานพยาบาลหรือผู้ที่ได้รับมอบหมายรับรองว่าถูกต้องตามที่เรียกเก็บเพื่อจัดทำฎีกาเบิกเงินตามข้อ ๑๕ กับกรมบัญชีกลาง หรือสำนักงานคลังจังหวัดแล้วแต่กรณีตามที่ระบุไว้ในหนังสือรับรองแล้วเก็บเอกสารดังกล่าวไว้เพื่อสำนักงานการตรวจเงินแผ่นดินหรือสำนักงานตรวจเงินแผ่นดินภูมิภาคตรวจสอบตามข้อ๒๔ข้อ ๔ ให้ยกเลิกความในข้อ ๑๑แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๑๑ ให้ผู้บังคับบัญชาหรือข้าราชการต่อไปนี้เป็นผู้มีอำนาจรับรองการใช้สิทธิ(๑)ส่วนราชการในราชการบริหารส่วนกลาง ให้เลขานุการรัฐมนตรี เลขานุการกรม ผู้อำนวยการกองหัวหน้ากอง หรือหัวหน้าส่วนราชการที่เรียกชื่ออย่างอื่นที่เทียบเท่าผู้อำนวยการกองหัวหน้ากอง เป็นผู้มีอำนาจรับรองการใช้สิทธิของข้าราชการหรือลูกจ้างประจำในสังกัดให้ผู้บังคับบัญชาระดับเหนือขึ้นไปอย่างน้อยหนึ่งขั้นเป็นผู้มีอำนาจรับรองการใช้สิทธิของผู้บังคับบัญชาตามวรรคก่อนส่วนราชการในราชการบริหารส่วนกลางแต่มีสำนักงานอยู่ในภูมิภาคหรือแยกต่างหากจากกระทรวงทบวง กรม ให้หัวหน้าสำนักงานนั้น ซึ่งดำรงตำแหน่งไม่ต่ำกว่าตำแหน่งประเภททั่วไป ระดับชำนาญงานประเภทวิชาการ ระดับชำนาญการ หรือตำแหน่งไม่ต่ำกว่าระดับ ๖หรือเทียบเท่าเป็นผู้รับรองการใช้สิทธิของข้าราชการในสังกัดการรับรองการใช้สิทธิของหัวหน้าหน่วยงานในราชการบริหารส่วนกลางที่มีสำนักงานอยู่ในส่วนภูมิภาคหรือสำนักงานแยกต่างหากจากกระทรวง ทบวง กรมผู้บังคับบัญชาระดับเหนือขึ้นไปอย่างน้อยหนึ่งขั้นจะมอบหมายให้หัวหน้าหน่วยงานนั้นเป็นผู้มีอำนาจรับรองการใช้สิทธิของตนเองก็ได้สำหรับข้าราชการผู้ดำรงตำแหน่งตั้งแต่ตำแหน่งประเภททั่วไประดับทักษะพิเศษ ประเภทวิชาการ ระดับเชี่ยวชาญ ประเภทอำนวยการ ระดับสูงประเภทบริหาร ระดับต้น หรือตำแหน่งตั้งแต่ระดับ ๙ ขึ้นไปหรือตำแหน่งที่เทียบเท่าให้มีอำนาจรับรองการใช้สิทธิของตนเอง(๒)ส่วนราชการในสังกัดกระทรวงกลาโหมหรือสำนักงานตำรวจแห่งชาติให้ผู้บังคับบัญชาที่มียศตั้งแต่พันตรีนาวาตรี นาวาอากาศตรี หรือพันตำรวจตรีขึ้นไปเป็นผู้มีอำนาจรับรองการใช้สิทธิของข้าราชการหรือลูกจ้างประจำในสังกัดให้ผู้บังคับบัญชาระดับเหนือขึ้นไปอย่างน้อยหนึ่งขั้นเป็นผู้มีอำนาจรับรองการใช้สิทธิของผู้บังคับบัญชาตามวรรคก่อนหรือจะมอบหมายให้ผู้บังคับบัญชาตามวรรคก่อนซึ่งเป็นหัวหน้าสำนักงานแยกต่างหากจากส่วนราชการระดับกรมรับรองการใช้สิทธิของตนเองก็ได้ข้าราชการทหารซึ่งมียศพันเอก นาวาเอก นาวาอากาศเอก หรือข้าราชการตำรวจซึ่งมียศพันตำรวจเอก และเงินเดือนในอัตราพันเอกนาวาเอก นาวาอากาศเอกพิเศษ อันดับ ๒ หรือพันตำรวจเอกพิเศษ อันดับ ๒ ขึ้นไปให้มีอำนาจรับรองการใช้สิทธิของตนเอง(๓)ส่วนราชการในราชการบริหารส่วนภูมิภาคให้หัวหน้าส่วนราชการประจำจังหวัดหัวหน้าส่วนราชการประจำอำเภอเป็นผู้มีอำนาจรับรองการใช้สิทธิของข้าราชการหรือลูกจ้างประจำในสังกัดให้ผู้บังคับบัญชาระดับเหนือขึ้นไปอย่างน้อยหนึ่งขั้นเป็นผู้มีอำนาจรับรองการใช้สิทธิผู้บังคับบัญชาตามวรรคก่อนหรือนายอำเภอ หรือปลัดอำเภอผู้เป็นหัวหน้าประจำกิ่งอำเภอ แล้วแต่กรณีการรับรองการใช้สิทธิของนายอำเภอปลัดอำเภอผู้เป็นหัวหน้าประจำกิ่งอำเภอผู้บังคับบัญชาระดับเหนือขึ้นไปหนึ่งขั้นจะมอบหมายให้นายอำเภอปลัดอำเภอผู้เป็นหัวหน้าประจำกิ่งอำเภอเป็นผู้มีอำนาจรับรองการใช้สิทธิของตนเองก็ได้สำหรับกรณีสำนักงานจังหวัดสำนักงานอำเภอ ให้หัวหน้าสำนักงานจังหวัด นายอำเภอหรือปลัดอำเภอผู้เป็นหัวหน้าประจำกิ่งอำเภอเป็นผู้มีอำนาจรับรองการใช้สิทธิของข้าราชการหรือลูกจ้างประจำในสังกัดข้าราชการผู้ดำรงตำแหน่งประเภททั่วไประดับทักษะพิเศษ ประเภทวิชาการ ระดับเชี่ยวชาญ ประเภทอำนวยการ ระดับสูงประเภทบริหาร ระดับต้น หรือตำแหน่งตั้งแต่ระดับ ๙ ขึ้นไปหรือตำแหน่งที่เทียบเท่าให้มีอำนาจรับรองการใช้สิทธิของตนเอง(๔)การรับรองการใช้สิทธิของข้าราชการที่ได้รับคำสั่งให้ไปช่วยปฏิบัติราชการให้ผู้มีอำนาจรับรองการใช้สิทธิ ณสำนักงานที่ไปช่วยปฏิบัติราชการเป็นผู้มีอำนาจรับรองการใช้สิทธิของข้าราชการดังกล่าวและเสนอผู้มีอำนาจอนุมัติตามข้อ ๑๒(๕)การรับรองการใช้สิทธิของลูกจ้างชาวต่างประเทศซึ่งมีหนังสือสัญญาจ้างที่ได้รับค่าจ้างจากเงินงบประมาณรายจ่ายและสัญญาจ้างนั้นมิได้ระบุเกี่ยวกับค่ารักษาพยาบาลไว้หรือผู้ได้รับบำนาญปกติหรือผู้ได้รับบำนาญพิเศษเหตุทุพพลภาพตามกฎหมายว่าด้วยบำเหน็จบำนาญข้าราชการหรือทหารกองหนุนมีเบี้ยหวัดตามข้อบังคับกระทรวงกลาโหมว่าด้วยเงินเบี้ยหวัดให้ผู้เบิกเงินค่าจ้างเงินบำนาญ เบี้ยหวัดเป็นผู้มีอำนาจรับรองการใช้สิทธิของบุคคลดังกล่าวข้างต้น แล้วแต่กรณีข้อ ๕ ให้ยกเลิกความในข้อ ๑๒ แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๑๒ ให้ผู้บังคับบัญชาหรือข้าราชการต่อไปนี้เป็นผู้มีอำนาจอนุมัติการเบิกจ่ายเงินสวัสดิการเกี่ยวกับการรักษาพยาบาล(๑)ส่วนราชการในราชการบริหารส่วนกลางให้เป็นอำนาจของหัวหน้าส่วนราชการระดับกรมหรือผู้ที่หัวหน้าส่วนราชการมอบหมายซึ่งดำรงตำแหน่งไม่ต่ำกว่าตำแหน่งประเภททั่วไประดับชำนาญงาน ประเภทวิชาการ ระดับชำนาญการ หรือตำแหน่งไม่ต่ำกว่า ระดับ ๖หรือเทียบเท่าหรือผู้ที่มียศตั้งแต่พันโท นาวาโท นาวาอากาศโท หรือพันตำรวจโทขึ้นไป(๒)หน่วยงานในราชการบริหารส่วนกลางแต่มีสำนักงานอยู่ในส่วนภูมิภาคหรือแยกต่างหากจากกระทรวงทบวง กรมหัวหน้าส่วนราชการระดับกรมจะมอบหมายให้หัวหน้าหน่วยงานนั้นเป็นผู้อนุมัติการเบิกจ่ายเงินของหน่วยงานนั้นก็ได้(๓)ส่วนราชการในราชการบริหารส่วนภูมิภาค ให้หัวหน้าส่วนราชการผู้เบิกเป็นผู้อนุมัติ เว้นแต่การอนุมัติการเบิกจ่ายเงินสวัสดิการเกี่ยวกับการรักษาพยาบาลของหัวหน้าส่วนราชการให้ผู้ว่าราชการจังหวัดเป็นผู้อนุมัติข้อ ๖ ให้ยกเลิกความในข้อ ๑๓แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๑๓ การเบิกเงินค่ารักษาพยาบาลกรณีเข้ารับการรักษาพยาบาลในสถานพยาบาลของทางราชการประเภทผู้ป่วยภายในตามข้อ๗ ให้สถานพยาบาลเป็นผู้วางฎีกาเบิกเงินค่ารักษาพยาบาลโดยตรงกับกรมบัญชีกลางหรือสำนักงานคลังจังหวัด แล้วแต่กรณี ที่สถานพยาบาลนั้น ๆ ตั้งอยู่สำหรับโรงพยาบาลรถไฟฯโรงพยาบาลโรงงานยาสูบ โรงพยาบาลโรคปอดกรุงเทพ หรือสถานพยาบาลอื่นที่กระทรวงการคลังกำหนดให้ส่วนราชการเจ้าสังกัดของผู้มีสิทธิเป็นผู้เบิกเงินชำระหนี้ให้การเบิกเงินค่ารักษาพยาบาลกรณีสถานพยาบาลของทางราชการเป็นผู้เบิกจ่ายให้จัดทำฎีกาขอเบิกเงินโดยหัวหน้าสถานพยาบาลหรือผู้ที่ได้รับมอบหมายรับรองว่าได้ปฏิบัติตามพระราชกฤษฎีกาเงินสวัสดิการเกี่ยวกับการรักษาพยาบาลและระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลโดยถูกต้องแล้วยื่นพร้อมสมุดคู่มือวางฎีกาต่อกรมบัญชีกลางหรือสำนักงานคลังจังหวัด แล้วแต่กรณีข้อ ๗ ให้ยกเลิกความในข้อ ๑๔แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๑๔ การเบิกเงินค่ารักษาพยาบาลกรณีเข้ารับการรักษาพยาบาลตามข้อ๙ ให้ส่วนราชการเจ้าสังกัดของผู้มีสิทธิเป็นผู้เบิกเงินกับกรมบัญชีกลางหรือสำนักงานคลังจังหวัดซึ่งเป็นสำนักงานเบิกเงินเดือนของผู้มีสิทธิ แล้วแต่กรณีข้อ ๘ ให้ยกเลิกความในข้อ ๑๕แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๑๕ การเบิกเงินค่ารักษาพยาบาลตามข้อ ๑๓นอกจากข้อ ๑๓ วรรคสองให้ผู้เบิกใช้ฎีกาเงินงบประมาณที่จัดพิมพ์ตามระบบคอมพิวเตอร์ที่กรมบัญชีกลางกำหนดเบิกเงินงบกลางตามรายการที่สำนักงบประมาณกำหนดหักผลักส่งเข้าบัญชีเงินฝากประเภทเงินบำรุงหรือเงินรายรับของสถานพยาบาลโดยให้สถานพยาบาลผู้เบิกขอเปิดบัญชีเงินฝากประเภทเงินบำรุงหรือเงินรายรับของสถานพยาบาลที่กรมบัญชีกลางหรือสำนักงานคลังจังหวัด แล้วแต่กรณี ขึ้นต่างหากอีกบัญชีหนึ่งการวางฎีกาเบิกเงินค่ารักษาพยาบาลของสถานพยาบาลตามวรรคแรกให้เป็นไปตามหลักเกณฑ์และขั้นตอนที่กรมบัญชีกลางกำหนดในกรณีที่สถานพยาบาลผู้เบิกได้ขอเปิดบัญชีเงินฝากประเภทเงินบำรุงหรือเงินรายรับของสถานพยาบาลที่กรมบัญชีกลางหรือสำนักงานคลังจังหวัด ตามระเบียบการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๒๑ ระเบียบการเบิกจ่ายเงินสวัสดิการเกี่ยวกับการรักษาพยาบาล พ.ศ. ๒๕๒๔และที่แก้ไขเพิ่มเติมระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๓๘ และที่แก้ไขเพิ่มเติมไว้แล้ว ก็ให้ถือว่าถูกต้องตามระเบียบนี้และให้ถือปฏิบัติตามระเบียบนี้ต่อไปได้ข้อ ๙ ให้ยกเลิกความในข้อ ๑๘แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ และให้ใช้ข้อความต่อไปนี้แทนข้อ ๑๘ การเบิกเงินค่ารักษาพยาบาลกับสำนักงานคลังจังหวัดให้เบิกได้โดยไม่ต้องขอโอนเงินจัดสรรข้อ ๑๐ ให้ยกเลิกความในข้อ ๒๒แห่งระเบียบกระทรวงการคลังว่าด้วยการเบิกจ่ายเงินสวัสดิการเกี่ยวกับการรักษาพยาบาลพ.ศ. ๒๕๔๕ข้อ ๑๑ การเบิกจ่ายเงินสวัสดิการที่ได้ยื่นไว้ก่อนวันที่ระเบียบนี้ใช้บังคับแต่ยังดำเนินการไม่แล้วเสร็จ ให้ดำเนินการต่อไปตามระเบียบเดิมจนกว่าจะแล้วเสร็จประกาศ ณ วันที่ ๒๕มกราคม พ.ศ. ๒๕๕๓กรณ์ จาติกวณิชรัฐมนตรีว่าการกระทรวงการคลังปริยานุช/ผู้จัดทำ๑๗ กุมภาพันธ์ ๒๕๕๓นันท์นภัสร์/ตรวจ๑๗ กุมภาพันธ์ ๒๕๕๓จุฑามาศ/ปรับปรุง๓๐ มิถุนายน ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๑๘ ง/หน้า ๑/๕ กุมภาพันธ์ ๒๕๕๓